ลูกสาววัย3เดือนเศษ มีก้อนบริเวณไหปลาร้า คลำดูไม่เจ็บ พาไปรักษาบอกว่าเป็นต่อมน้ำเหลืองอักเสบ ให้ยามาทาน ทานไปเกือบหมดก่อนนั้นไม่ลดลง อยากทราบว่าอันตรายมั้ยค่ะ😔 แม่กังวลมากค่ะตอนนี้
สวัสดีค่ะ ก้อนที่บริเวณไหปลาร้า อาจเกิดจาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง วัณโรคต่อมน้ำเหลืองหรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง โตหลายตำแหน่ง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมันโดยต่อมน้ำเหลืองโตที่มักมีความผิดปกติต้องไปพบแพทย์เพื่อหาสาเหตุเพิ่มเติมคือ-ขนาดมากกว่า 2 เซนติเมตร-โตขึ้นเรื่อยๆในเวลา 2 สัปดาห์-ไม่ลดลงหลังได้รับการรักษาไปแล้ว 4-6 สัปดาห์-ไม่มีอาการการติดเชื้อหรืออักเสบบริเวณหู คอ จมูกร่วมด้วย-อยู่ตำแหน่งตรงไหปลาร้า-เป็นก้อนแข็งหลายๆก้อน ไม่เจ็บการวินิจฉัยสาเหตุนั้นต้องอาศัยประวัติ ตรวจร่างกาย ทำอัลตราซาวน์ที่ก้อน หากไม่ได้สาเหตุที่แน่นอน อาจจะต้องทำการตัดชิ้นเนื้อไปตรวจ ซึ่งในกรณีนี้เข้าใจว่าก้อนอาจจะมีขนาดเล็กมาก แพทย์จึงติดตามอาการไปก่อน แต่หากหลังการรักษาไปแล้วไม่ดีขึ้น ควรรีบกลับไปพบแพทย์ค่ะ